# divjod
## Brezhoneg
### Etimologiezh

    Savet diwar an anv-gwan pegementiñ div hag an anv-kadarn jod

### Furm anv-kadarn

divjod /ˈdiwʒot/ daouder benel (furm vihanaat : divjodig, liester : divjodoù)
* (Korfadurezh) Daouder an anv-kadarn jod
** Diverañ a rae ar c'hwezhenn war he divjod, ruz-tan e oa deut da vezañ he fenn, [...] — (Jarl Priel, Va Zammig Buhez, Al Liamm, 1954, p. 40.)
** Pa save ar baotred diwar an douar, e veze roudoù an ivinoù hag an taolioù war o zal hag o divjod, ha taraset ha roget o dilhad. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)
** Neuze e redas puilh an dour war zivjod Seza gozh. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 14.)
** [...], a oa ur palvad mat a gozhiad e vlev gwenn ha dezhañ divjod pigoset gant ar vrec'h, [...] — (Jarl Priel, Amañ hag Ahont, Al Liamm, 1957, p. 27.)
** Ar vamm a oa div roudenn don a-dreuz he divjod dindan he daou-lagad, kement he doa gouelet. — (Roparz Hemon, Mari Vorgan, Al Liamm, eil emb. 1975, p. 84.)
** Skediñ a reas ivez he dent e skrin he diweuz ruz-livet, ha daou doullig a fivilas en he divjod kigennet-flour. — (Youenn Drezen, Sizhun ar Breur Arturo, Al Liamm, 1971, p. 31.)
** Gwelout a raen an daeroù o ruilhal didrouz, o kas ganto a-hed he divjod roudennadoù rimmel a roe dezhi un tres sebezus a-walc'h : [...]. — (Pêr Denez, Glas evel daoulagad c'hlas na oant ket ma re, Al Liamm, 1979, p. 57.)
** Eñ a oa an daeroù war e zivjod. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 35.)
** Ur plac'h livrin he divjod, ha melen he blev plañsonet, a deuas e-maez ar bagad en ur strebotiñ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 125.)

#### Gerioù heñvelster

* divoc'h
* divougenn

#### Troidigezhioù

* galleg : (paire de) joues